ΚΑΝΟΝΙΣΜΟΣ (ΕΚ) αριθ. 123/98 ΤΗΣ ΕΠΙΤΡΟΠΗΣ της 16ης Ιανουαρίου 1998 για τη διαχείριση των ανωτάτων ορίων κατά την εισαγωγή των νωπών ξινών κερασιών και των μεταποιημένων ξινών κερασιών καταγωγής της Πρώην Γιουγκοσλαβικής Δημοκρατίας της Μακεδονίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 77/98 του Συμβουλίου, της 9ης Ιανουαρίου 1998 σχετικά με ορισμένες λεπτομέρειες εφαρμογής της συμφωνίας συνεργασίας ανάμεσα στην Ευρωπαϊκή Κοινότητα και την Πρώην Γιουγκοσλαβική Δημοκρατία της Μακεδονίας (1), και ιδίως το άρθρο 1,

Εκτιμώντας:

ότι ο κανονισμός (ΕΚ) αριθ. 1556/96 της Επιτροπής, της 30ής Ιουλίου 1996, για τη θέσπιση καθεστώτος πιστοποιητικών εισαγωγής για ορισμένα εισαγόμενα οπωροκηπευτικά από τρίτες χώρες (2), όπως τροποποιήθηκε τελευταία από τον κανονισμό (ΕΚ) αριθ. 1064/97 (3), υπάγει τη θέση σε ελεύθερη κυκλοφορία, ανάμεσα στα άλλα, των νωπών ξινών κερασιών που υπάγονται στον κωδικό ΣΟ 0809 20 05, στην προσκόμιση πιστοποιητικού εισαγωγής 7

ότι είναι σκόπιμο, για πρακτικούς λόγους, να περιοριστούν ορισμένες διατάξεις του παρόντος κανονισμού, όσον αφορά τα νωπά ξινά κεράσια, στην περίοδο συγκομιδής και εμπορίας των προϊόντων αυτών 7

ότι ο κανονισμός (ΕΚ) αριθ. 1921/95 της Επιτροπής, της 3ης Αυγούστου 1995, για τις λεπτομέρειες εφαρμογής του καθεστώτος των πιστοποιητικών εισαγωγής στον τομέα των μεταποιημένων προϊόντων με βάση οπωροκηπευτικά, και την κατάργηση των κανονισμών (ΕΟΚ) αριθ. 2405/95 και (ΕΟΚ) αριθ. 3518/86 (4), όπως τροποποιήθηκε από τον κανονισμό (ΕΚ) αριθ. 2427/95 (5), υπάγει, ανάμεσα στα άλλα, τα μεταποιημένα ξινά κεράσια τα οποία υπάγονται στους κωδικούς ΣΟ ex 0811 90 19, ex 0811 90 39, 0811 90 75, ex 0812 10 00, 2008 60 51, 2008 60 61, 2008 60 71 και 2008 60 91 στο καθεστώς των πιστοποιητικών εισαγωγής 7

ότι είναι σκόπιμο, για λόγους διοικητικής απλοποίησης, να διασφαλιστεί, για τα ανώτατα όρια των 500 τόνων νωπών ξινών κερασιών και 7 000 τόνων μεταποιημένων ξινών κερασιών που ορίζονται στο παράρτημα Δ της συμφωνίας συνεργασίας στην Ευρωπαϊκή Κοινότητα και την Πρώην Γιουγκοσλαβικής Δημοκρατίας της Μακεδονίας (6) και αναφέρονται στο άρθρο 1 του κανονισμού (ΕΚ) αριθ. 77/98, η ίδια διαχείριση με εκείνη που ορίζεται στον κανονισμό (ΕΚ) αριθ. 122/98 της Επιτροπής, της 16ης Ιανουαρίου 1998, όσον αφορά τη διαχείριση των ανωτάτων ορίων κατά την εισαγωγή των νωπών ξινών κερασιών και μεταποιημένων ξινών κερασιών που κατάγονται από τις Δημοκρατίες της Βοσνίας-Ερζεγοβίνης και της Κροατίας (7), και να εξαρτηθεί η χορήγηση της προτίμησης από την προσκόμιση πιστοποιητικών που εκδίδονται σύμφωνα με τον παρόντα κανονισμό 7

ότι πρέπει να ληφθούν μέτρα, αυτόματα και πολύ γρήγορα, αμέσως μόλις η αίτηση πιστοποιητικών φθάσει ένα από τα οριζόμενα ανώτατα όρια 7 ότι θα πρέπει να επιτραπεί στην Επιτροπή να λάβει τα κατάλληλα μέτρα 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών προϊόντων και της επιτροπής για τα μεταποιημένα προϊόντα με βάση τα οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός αφορά τη διαχείριση των δασμολογικών ανωτάτων ορίων που ορίζονται στον κανονισμό (ΕΚ) αριθ. 77/98 των νωπών ξινών κερασιών που υπάγονται στον κωδικό ΣΟ 0809 20 05, αφενός μεν, και, των μεταποιημένων ξινών κερασιών που υπάγονται στους κωδικούς ΣΟ 0811 90 75, ex 0812 10 00, ex 0813 40 95, 2008 60 51, 2008 60 61, 2008 60 71 και 2008 60 91, αφετέρου δε, καταγόμενων από την Πρώην Γιουγκοσλαβική Δημοκρατία της Μακεδονίας.

Άρθρο 2

1. Κάθε εισαγωγή στο πλαίσιο των ανωτάτων ορίων που αναφέρονται στο άρθρο 1 υπόκειται στην προσκόμιση πιστοποιητικού εισαγωγής το οποίο εκδίδεται σύμφωνα με τον παρόντα κανονισμό.

2. Με την επιφύλαξη των ειδικών διατάξεων του παρόντος κανονισμού, εφαρμόζονται οι διατάξεις του κανονισμού (ΕΚ) αριθ. 1556/96 για τα νωπά ξινά κεράσια και του κανονισμού (ΕΚ) αριθ. 1921/95 για τα μεταποιημένα ξινά κεράσια.

3. Το πιστοποιητικό εισαγωγής περιέχει στο τετραγωνίδιο 24 μία από τις ακόλουθες μνείες:

- Derecho preferencial ad valorem - Reglamento (CE) n° 77/98

- Prζferencevζrditold - Forordning (EF) nr. 77/98

- Prδferentieller Wertzoll - Verordnung (EG) Nr. 77/98

- Προτιμησιακός δασμός ad valorem - Κανονισμός (ΕΚ) αριθ. 77/98

- Preferential ad valorem duty - Regulation (EC) No 77/98

- Droit ad valorem prιfιrentiel - Rθglement (CE) n° 77/98

- Dazio ad valorem preferenziale - Regolamento (CE) n. 77/98

- Preferentieel ad valorem-recht - Verordening (EG) nr. 77/98

- Direito preferencial ad valorem Regulamento (CE) nΊ 77/98

- Arvotullietuus - asetus (EY) N:o 77/98

- Sδrskild vδrdetull - Fφrordning (EG) nr 77/98.

4. Στο τετραγωνίδιο 8 της αίτησης πιστοποιητικού και του πιστοποιητικού εισαγωγής αναφέρεται η χώρα καταγωγής και η μνεία «ναι» υποδεικνύεται με ένα σταυρό.

Άρθρο 3

1. Τα κράτη μέλη κοινοποιούν τα στοιχεία τα σχετικά με τις αιτήσεις πιστοποιητικών, σύμφωνα με τις διατάξεις:

α) του άρθρου 5, του κανονισμού (ΕΚ) αριθ. 1556/96 για τα νωπά ξινά κεράσια και, στη διάρκεια της περιόδου από 1ης Μαΐου έως 30 Σεπτεμβρίου,

β) του άρθρου 7 του κανονισμού (ΕΚ) αριθ. 1921/95 για τα μεταποιημένα ξινά κεράσια.

2. Για τα μεταποιημένα ξινά κεράσια, τα κράτη μέλη κοινοποιούν στην Επιτροπή, αμέσως μόλις τους γίνει γνωστό, τις ποσότητες για τις οποίες δεν χρησιμοποιήθηκαν τα εκδοθέντα πιστοποιητικά εισαγωγής.

Άρθρο 4

1. Τα πιστοποιητικά εκδίδονται την πέμπτη εργάσιμη ημέρα που ακολουθεί την ημέρα υποβολής της αίτησης εφόσον δεν έχουν ληφθεί από την Επιτροπή ειδικά μέτρα, στη διάρκεια της περιόδου αυτής.

2. Εφόσον η ζητηθείσα ποσότητα πιστοποιητικών φθάσει ένα από τα ανώτατα όρια που καθορίζονται από τον κανονισμό (ΕΚ) αριθ. 77/98, η Επιτροπή ορίζει, ενδεχομένως, ένα ενιαίο εκατοστιαίο ποσοστό μείωσης για τις εν λόγω αιτήσεις και αναστέλλει την έκδοση πιστοποιητικών για κάθε περαιτέρω αίτηση η οποία υπάγεται στο εν λόγω ανώτατο όριο.

Άρθρο 5

Μετά από αίτηση του ενδιαφερομένου, τα εκδοθέντα πιστοποιητικά δυνάμει του κανονισμού (ΕΚ) αριθ. 1921/95 πριν τη θέση σε ισχύ του παρόντος κανονισμού, για τα προϊόντα και τους τόπους καταγωγής που αναφέρονται στο άρθρο 1, εν μέρει ή εξ ολοκλήρου μη χρησιμοποιηθέντα δεν έχουν ξεπεράσει την προθεσμία ισχύος τους, ακυρώνονται και η εγγύηση αποδεσμεύεται για τη μη χρησιμοποιηθείσα ποσότητα.

Άρθρο 6

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Ιανουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 8 της 14. 1. 1998, σ. 1.

(2) ΕΕ L 193 της 3. 8. 1996, σ. 5.

(3) ΕΕ L 156 της 13. 6. 1997, σ. 3.

(4) ΕΕ L 185 της 4. 8. 1995, σ. 10.

(5) ΕΕ L 249 της 17. 10. 1995, σ. 12.

(6) ΕΕ L 348 της 18. 12. 1997, σ. 1.

(7) Βλέπε σελίδα 15 της παρούσας Επίσημης Εφημερίδας.